
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02409/2014-04
26.12.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној . године, донела је

О Д Л У К А

О   Д О П У Н И   О Д Л У К Е

о акредитацији студијског програма
основних струковних студија

за извођење у високошколској јединици
ван седишта установе без својства правног лица у Ваљеву
Утврђује се да ВИСОКА ТЕХНИЧКА ШКОЛА СТРУКОВНИХ СТУДИЈА БЕОГРАД – високошколска јединица ван седишта установе без својства правног лица – Ваљево са седиштем у Косте Абрашевића 1, ВАЉЕВО, ПИБ: 104266349, Матични број: 17642189,  испуњава прописане стандарде за акредитацију студијског програма: основне струковне студије – КОМПЈУТЕРИЗОВАНИ ПРОИЗВОДНИ СИСТЕМИ у оквиру поља техничко-технолошких наука и то за упис 60 (шездесет) студената у прву годину у седишту високошколске јединице у Ваљеву.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ТЕХНИЧКА ШКОЛА СТРУКОВНИХ СТУДИЈА БЕОГРАД – високошколска јединица ван седишта установе без својства правног лица – Ваљево са седиштем у Косте Абрашевића 1, ВАЉЕВО, је дана 10.12.2014. године поднела захтев за акредитацију студијског програма основне струковне студије – КОМПЈУТЕРИЗОВАНИ ПРОИЗВОДНИ СИСТЕМИ у оквиру поља техничко-технолошких наука под бројем 612-00-02409/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ТЕХНИЧКА ШКОЛА СТРУКОВНИХ СТУДИЈА БЕОГРАД – високошколска јединица ван седишта установе без својства правног лица – Ваљево и предлог одлуке, достављени су Комисији за акредитацију и проверу квалитета.
Студијски програм припада пољу техничко-технолошких наука у области Машинско инжењерство, што је у складу са законом и листом области коју је утврдио Национални савет. Назив дипломе: СТРУКОВНИ ИНЖЕЊЕР МАШИНСТВА (струк. инж. маш.) је у складу са листом звања коју је утврдио Национални савет, а дужина студија од 3 године у складу је са законом. 
Програм је прихваћен од стране Наставног већа дана 01.10.2014. године

Студијски програм садржи све законом предвиђене елементе и има 180 ЕСПБ бодова. 

Студијски програм обезбеђује стицање компетенција за препознатљиве и јасне професије и занимања. 
Студијски програм КОМПЈУТЕРИЗОВАНИ ПРОИЗВОДНИ СИСТЕМИ даје компетенције за јасно препознатљиву професију. 

Циљеви су јасно и недвосмислено дефинисани и укључују постизање компетенција и академских вештина свршених студената. Општи циљ је да студенти усвоје принципе професионалне етике у својој струци и да стекну способност примене знања у пракси

 Посебан циљ  овог студијског програма је образовање струковних инжењера-машинства, за потребе пословно-производних система Србије, који су способни да припреме и примене програме производње коришћењем најновијих компјутерских технологија, као и развој креативних способности, креативног  мишљења и стваралачког духа.

Савладавањем студијског програма студенти стичу опште и предметно-специфичне способности, које су у функцији квалитетног обављања стручне делатности струковног Струковног инжењера машинства. Опште компетенција укључују, пре свега, способност примењивања знања у пракси и решавање проблема, способност стручног усменог и писаног изражавања, способност коришћења комуникационо-информационих технологија, способност учења и праћења новина у струци, способност прилагођавања новим ситуацијама и примене нових идеја, способност самосталног рада и рада у тиму, познавање основа инжењерског истраживања, способност за наставак студирања. У студијском програму су јасно наведене предметно-специфичне способности и вештине које студент стиче савладавањем студијског програма.  Дате компетенције су усклађене са структуром и садржајем студијског програма и са исходима појединих предмета. Јасно су дефинисани и исходи учења.

Структура курикулума је усклађена са законом: активна настава I-година – 22 часа недељно или 660 часова годишње, од тога је 11 часова предавање или 50%; II-година - 20 часа недељно или 600 часова годишње, од тога је 10 часова предавање или 50%;  III година – 20,08 часа недељно или 602 часова годишње, од тога је 10,87 часова предавање или 54,35%. Предвиђена је стручна пракса од 75 часова и 4 бода и завршни рад са 9 бодова. Укупно предмета 27: обавезни 23, изборна 4 који се бирају са листе од 8 предмета. Изборност је 20%.
Установа је приложила Књигу предмета, у којој је сваки предмет спецификован, тј. садржи: опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, предусловима за похађање предмета, садржајем предмета, препорученом литературом, методима извођења наставе, начином провере знања и оцењивања. За све предмете предвиђено је континуално праћење студената и расподела поена на предиспитне и испитне обавезе, што је у складу са Законом. 
У структури студијског програма академско општеобразовни предмети су заступљени са 14,01%, стручни са 39,13% и стручно апликативни са 46,86%, у односу на укупан број ЕСПБ бодова.
Студијски програм је усклађен са савременим светским токовима и стањем струке у пољу техничко-технолошких наука и упоредив је са сличним програмима на иностраним високошколским установама, а посебно у оквиру европског образовног простора. Наведена су и доступне web адресе 3 програма са европског образовног простора са којима је програм усклађен и усаглашен 

Акредитација се тражи за упис 60 студената. 
Упис на студије се врши на основу јавног конкурса који се спроводи у складу са законом и Статутом. Садржај и начин полагања пријемног испита за упис на студијски програм детаљно је одређен, а поступак полагања пријемног испита и рангирања кандидата спроводи Комисија за упис студената.
Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената. Успешност студената у савлађивању одређеног предмета континуирано се прати током наставе и изражава поенима. Оптерећење студената, односно садржај предмета је узето у обзир приликом одређивања ЕСПБ бодова. За све предмете предвиђене курикулумом предвиђено је континуирано праћење студената и расподела поена на предиспитне и испитне обавезе је у складу са Законом. 
Високошколска јединица у Ваљеву располаже са 1.751,16 m2 простора или 4,67 м2/студенту. Структура простора је: амфитеатри 3, сале 2, учионице 2, кабинет за информатику, кабинет за роботику, ЦНЦ кабинет, кабинет за пнеуматику, интернет сала, ЦНЦ радионица, библиотека, читаоница и ИМТ простори.
Установа је опремљена потребним наставним училима (видео бим, компјутери, штампачи, скенери, пројектори, графоскопи и др). 

Установа располаже библиотеком која поседује 1.134 библиотечке јединице.  Библиотека и приступ Интернету, а наставници са рачунара у кабинетима или са својих личних рачунара. Ту су још и приступ базама: Scindeks, Europeana, DOAJ и опрема од 51 јединицу.. 
Установа има једног библиотекара и једног информатичара са високим образовањем који је задужен за информациони систем. У студентској служби има укупно 2 референата, технички секретар и руководилац јединице и студијског програма..   

На студијском програму основне струковне студије – КОМПЈУТЕРИЗОВАНИ ПРОИЗВОДНИ СИСТЕМИ ангажовано је 17 наставника, од тога 15 наставника у сталном радном односу у Установи (100%) и 2 наставника по уговору, као и 18 сарадника, од тога 0 сарадника у сталном радном односу у Установи (100%) и 18 сарадника са непуним радним временом. Стални наставници држе 92,31% наставе. Оптерећење наставника на овом студијском програму је 2,29 часова недељно, а сарадника 3,83 часа недељно.

Стратегија обезбеђења квалитета постоји, са јасно дефинисаним задаацима, циљевима, активностима. Стратегију обезбеђења квалитета обухвата наставни процес, управљање установом, ненаставне активности као и услове рада и студирања и доступна је јавности. Установа је формирала Комисију за квалитет, из реда наставника, сарадника, ненаставног особља и студената из  Установе. Комисију за квалитет има од 5 чланова и то: (1 професор струковних студија, 1 предавача 1 помоћник директора за опште и правне послове, и 2 студента). Самовредновање се спроводи кроз анкете студената, наставног и неставног особља. Установа је испунила захтев за провером квалитета једном у три године и има података да је са тим упозната јавност.  
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  ВИСОКА ТЕХНИЧКА ШКОЛА СТРУКОВНИХ СТУДИЈА БЕОГРАД – високошколска јединица ван седишта установе без својства правног лица – Ваљево за студијски програм основне струковне студије – КОМПЈУТЕРИЗОВАНИ ПРОИЗВОДНИ СИСТЕМИ у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

ДОПУНА УВЕРЕЊА

О АКРЕДИТАЦИЈИ СТУДИЈСКОГ ПРОГРАМА
ОСНОВНИХ СТРУКОВНИХ СТУДИЈА

ЗА ИЗВОЂЕЊЕ У ВИСОКОШКОЛСКОЈ ЈЕДИНИЦИ

ВАН СЕДИШТА УСТАНОВЕ БЕЗ СВОЈСТВА ПРАВНОГ ЛИЦА У ВАЉЕВУ
ВИСОКА ТЕХНИЧКА ШКОЛА СТРУКОВНИХ СТУДИЈА БЕОГРАД – високошколска јединица ван седишта установе без својства правног лица – Ваљево са седиштем у Косте Абрашевића 1, ВАЉЕВО, ПИБ: 104266349, Матични број: 17642189, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма основне струковне студије – КОМПЈУТЕРИЗОВАНИ ПРОИЗВОДНИ СИСТЕМИ у оквиру поља техничко-технолошких наука и то за упис 60 (шездесет) студената у прву годину у седишту високошколске јединице у Ваљеву. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

